Sentenza tal-Qorti Ġenerali tas-17 ta’ Novembru 2021 – KV vs Il-Kummissjoni
(Kawża T-430/20) 1
(“Servizz pubbliku – Uffiċjali – Reklutaġġ – Avviż ta’ kompetizzjoni ġenerali EPSO/AD/371/19 – Deċiżjoni tal-Bord tal-Għażla li ma taċċettax lir-rikorrent fl-istadju sussegwenti tal-kompetizzjoni – Kriterju ta’ ammissjoni marbut mal-esperjenza professjonali – Konformità mal-avviż ta’ kompetizzjoni tal-kriterju użat mill-Bord tal-Għażla”)
Lingwa tal-kawża: it-Taljan
Partijiet
Rikorrent: KV (rappreżentant: M. Velardo, avukata)
Konvenut: Il-Kummissjoni Ewropea (rappreżentant: G. Gattinara, T. Lilamand u I. Melo Sampaio, aġenti)
Suġġett
Talba bbażata fuq l-Artikolu 270 TFUE u intiża għall-annullament, minn naħa, tad-deċiżjoni tal-Bord tal-Ġħażla tad-19 ta’ Settembru 2019 li tiċħad it-talba għal eżami mill-ġdid tar-rifjut ta’ ammissjoni tar-rikorrent għall-istadju sussegwenti tal-kompetizzjoni ġenerali EPSO/AD/371/19 u, min-naħa l-oħra, tad-deċiżjoni tal-Awtorità tal-Ħatra tal-31 ta’ Marzu 2020 li tiċħad l-ilment tar-rikorrent fil-konfront tal-imsemmija deċiżjoni.
Dispożittiv
Id-deċiżjoni tal-Bord tal-Għażla tad-19 ta’ Settembru 2019 li tiċħad it-talba għal eżami mill-ġdid tal-esklużjoni ta’ KV mill-kompetizzjoni EPSO/AD/371/19 hija annullata.
Il-Kummisjoni Ewropea hija kkundannata għall-ispejjeż.
____________
1     ĠU C 279, 24.8.2020.